jkorsvik/nowiki_second_scrape_merged huggingface dataset:
MS «Sunnfjord»

MS «Sunnfjord» var et passasjerskip for Fylkesbaatane i Sogn og Fjordane, opprinnelig bygget som ubåtjeger PCE-832 for US Navy i 1943. I 1948 ble skipet innkjøpt av Fylkesbaatane og bygget om til bilførende passasjerskip. «Sunnfjord» gikk i snøggruter for rederiet frem til sist i april 1973.
Skipet var søsterskip til MS «Sognefjord», og kom inn i Royal Navy under låne- og leieavtalen som «HMS Kilwick». Ombyggingen til passasjerskip skjedde ved Haugesund Mekaniske Verksted, etter arkitekt David Sandveds tegninger. Ved overtakelsen i 1949 gikk «Sunnfjord» inn i ruten Bergen – Årdalstangen. Da MS «Sognefjord» ble satt i rute i 1950, ble hun overført til Nordfjordruten.
MS «Sunnfjord» hadde en del uhell, det alvorligste på Stavfjorden i desember 1959 da skipet ble pårent og fikk store skader akterut på styrbord side. I april 1973 fikk hun motorhavari og ble lagt i opplag i Florvåg på Askøy. Maskineriet ble brukt til reservedeler til MS «Sognefjord». Høsten 1983 ble skipet solgt, og under slep til Grimstad i oktober tok hun inn vann, kantret og sank utenfor Jæren.
«Sunnfjord» var en av seks båter i denne klassen som ble ombygd til passasjerbåter for norske rederier etter krigen. De fem andre var HMS «Kilbirnie» (MS Haugesund 1943 - 1997), HMS «Kilbride» (MS «Jylland» 1943 – 1986), HMS «Kilchattan» (MS Stavanger 1943 – 1983), HMS «Kilchrenan» (MS «Sunnhordland» 1943 - ) og HMS «Kilham» (MS Sognefjord 1943 –).


== Teknisk informasjon ==
Byggeår: 1943
Bygget av: Pullman Standard Car Mfg., Chicago Illonois
Brutto RT: 765
Lengde: 176,5 meter
Bredde: 33,0 meter
Motor: 2x 12cyl. 2T DM (General Motors), 1800 bHK


== Historie ==

1943:	10.07.: Sjøsatt som USS «PCE.832» for US Navy
1943:	28.09.: Overtatt av Royal Navy. Omdøpt HMS «Kilwick»
1946:	Des.: Formelt tilbakelevert US Navy. Omdøpt USS «Kilwick»
1948:	Innkjøpt av Fylkesbaatane i Sogn og Fjordane, Bergen. Omdøpt «Sunnfjord». Ombygd til bilførende passasjerskip ved Haugesund mek. Verksted, Haugesund. Nye mål: 934 brt, 397 nrt, 575 PC, dimensjoner: 185.2 x 33.1 x 12.7 meter.
1973:	Lagt opp i Florvåg etter maskinhavari. Høsten 1976 slept til Florø og benyttet som losjiskip for en kortere perioode.
1977:	Omdøpt «Sunnfjord II»
1983:	19.10.: Solgt til A/S Scansiris, Oslo/Grimstad. Omdøpt «Kilwick»
1983:	22.10.: Kantret og sank utenfor Jæren under slep Bergen - Grimstad


== Se også ==
MS «Haugesund» (1943)
MS «Stavanger» (1943)
MS «Jylland»
MS «Sunnhordland» (1943)
MS «Sognefjord»


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 2. april 2015. Besøkt 30. mars 2015. 


== Eksterne lenker ==
(en) MS Sunnfjord – Den internasjonale sjøfartsorganisasjonen
Kirkesnesmoen kapell

Kirkesnesmoen kapell er en langkirke fra 1975 i Målselv kommune, Troms og Finnmark fylke.
Byggverket er i tre og har 220 plasser.


== Litteratur ==
Ronny Trælvik og Lill-Karin Elvestad (2016). Kirkene i Troms II. Bok i Nord. s. 234–239. ISBN 9788293393085. 
Alf Henry Rasmussen, red. (1993). «Kirkesnesmoen kapell, Bakkehaug». Våre kirker. Norsk kirkeleksikon. Kirkenær: Vanebo forlag. s. 123. ISBN 82-75-27022-7. 


== Eksterne lenker ==
(no) «Kirkesnesmoen kapell». Kirkesøk. Den norske kirke. 
«Kirkesnesmoen kapell». Kulturminnesøk. Riksantikvaren – Direktoratet for kulturminneforvaltning. 
Målselv kirkelige fellesråd Arkivert 7. juli 2016 hos Wayback Machine.
Den norske kirke
Fylkesvei 7770

Fylkesvei 7770 går mellom Vengsøya og Finnvik i Tromsø kommune, delvis via ferge.
Frem til 2019 hadde veien betegnelsen fylkesvei 58 (Troms). Den tidligere strekningen mellom Vengsøy fergekai og Myreng (0,3 km) har blitt kommunal vei.


== Kommuner og knutepunkter ==

 TromsøUten navn 

 Ferge fra Vengsøya ferjeleie
 til Bellvik ferjeleieSkulsfjordvegen 

Aldorvegen 

 Sørskartunnelen (769 m)


== Referanser ==


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv7770
(no) Statens vegvesen – trafikkmeldinger
Målselv kirke

Målselv kirke er en arbeidskirke fra 1978 i Målselv kommune i  Troms og Finnmark fylke. Kirken er bygd i betong og tegl og har 360 plasser. Arkitekt for kirken var Harry Gangvik.
Målselv kirke ligger på Storbakken, og er den tredje kirken som ligger omtrent på denne plassen. Den første kirken sto ferdig i 1825 etter at kolonistene i Målselvdalen hadde fått lov til å reise en kirke ved kongelig resolusjon av 11. januar 1820. Kirken ble imidlertid ikke innviet og tatt i bruk før i 1829. Dette var en åttekantet kirke som stod noe nord for dagens kirke. Denne kirken ble i 1883 erstattet av en stor, hvitmalt kirke som stod omtrent der dagens kirke står. Denne kirken hadde hele 800 sitteplasser, men brant ned etter et lynnedslag 29. juni 1972.Seks år senere, i 1978, ble dagens kirke vigslet av biskop Kristen Kyrre Bremer. Altertavlen var malt av Marit Aabel Bjørneboe, denne ble byttet ut i 1996. Tavlen ble lagd av Ulf Dreyer som også har lagd glassmaleriene i kirken. 

		
		
		


== Referanser ==


== Litteratur ==
Alf Henry Rasmussen, red. (1993). «Målselv kirke». Våre kirker. Norsk kirkeleksikon. Kirkenær: Vanebo forlag. s. 123. ISBN 82-75-27022-7. 
Ronny Trælvik og Lill-Karin Nyland, Kirkene i Troms, bind I. Bok i Nord, 2015. S. 232–239
Målselvdalen : et 150-års-minne. 1939. 


== Eksterne lenker ==
«Målselv kirke». Kulturminnesøk. Riksantikvaren – Direktoratet for kulturminneforvaltning. 
(no) «Målselv kirke». Kirkesøk. Den norske kirke. 
Målselv og Øverbygd menigheter Arkivert 1. september 2019 hos Wayback Machine.
Fylkesvei 7892

Fylkesvei 7892 går mellom Balsnes i Tromsø og Oldervik i Balsfjord.
Da Ryaforbindelsen ble åpnet i 2011, ble veien forlenget med 2,9 km fra Vikran til Balsnes.
Frem til 2019 hadde veien betegnelsen fylkesvei 286 (Troms).


== Kommuner og knutepunkter ==

 TromsøBrokskarvegen 

 BalsfjordMalangsveien 

Malangen
Mortenhals


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7892
(no) Statens vegvesen – trafikkmeldingerHurtigbåter - Troms fylkestrafikk
Fylkesvei 7834

Fylkesvei 7834 går mellom Minde i Målselv og Nordfjordbotn i Balsfjord kommune. Veiens lengde er 35,3 km.
Frem til 2019 hadde veien betegnelsen fylkesvei 184 (Troms).


== Kommuner og knutepunkter ==

 MålselvStorjordveien 

Aursfjordveien 

 BalsfjordUten navn 

 Sætersletta


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7834
(no) Statens vegvesen – trafikkmeldinger
Skjold kapell

Skjold kapell er et militærkapell fra 1956 i Målselv kommune, Troms og Finnmark fylke.
Kapellet har 100 plasser. Det er utsmykket av Kjell Varvin.


== Referanser ==


== Litteratur ==
Alf Henry Rasmussen (1993). «Skjold kapell». Våre kirker. Norsk kirkeleksikon. Kirkenær: Vanebo forlag. s. 722. ISBN 82-75-27022-7. 


== Eksterne lenker ==
Stillingsutlysning fra Feltprestkorpset
Ulf Thoresen

Ulf Sverre Thoresen (født 12. februar 1946 i Larvik, død 11. juli 1992) regnes som Norges fremste travkusk gjennom alle tider.  Han vant verdensmesterskapet og europamesterskapet for travkusker flere ganger.  Han vant over 4 000 løp i Norge, i tillegg til flere internasjonale storløp. Hvert år arrangeres Ulf Thoresens minneløp på Jarlsberg travbane.
Ulf Thoresen er kjent som travkusken som «vant med hester som burde vært sendt til slakteren for å bli pølse». 
I 1977 utkom boka Trollmann med tømmene – Ulf Thoresen forteller til Bjørn Myrvang (ISBN 82-03-09351-5).


== Se også ==
Liste over norske idrettspersoner på sokkel


== Referanser ==
Tights

Tights kommer av engelsk tight (trang), og er et låneord som beskriver tettsittende, elastiske bukser i et tynt stoff. Opprinnelig var begrepet tights brukt for kvinners strømpebukser som dekket kroppen fra midje til føtter, men det er senere utvidet til å dekke flere typer tettsittende bukser. Moderne tights kan være av ulike typer tekstiler og kommer i mange farger og mønstre i ulike lengder.
Som fritidsplagg er tights vanligst blant kvinner, og kan kombineres med skjørt og korte kjoler som et alternativ til strømpebukse. I forbindelse med trening og sport brukes plagget mer uavhengig av kjønn.


== Strømpebukser ==

Bruken av tettsittende strømpebukser går flere hundre år tilbake i tid. Da ble de brukt av menn helst i forbindelse med teater og dans, men også som praktiske ridebukser. I moderne tid er strømpebukser vesentlig brukt av kvinner, ofte i stoffet nylon. Det er også brukt noe tykkere varianter av stømpebukser for menn og barn. Disse er gjerne av ull eller bomull.
Forskjellen på nylonstrømper og det som kommer under begrepet tights ligger i tykkelsen på trådene brukt i stoffet og at strømpebukse slik vi kjenner den i forhold til tighs, har heldekkende fot. Tights kan i Norge også betraktes som etterkommeren av stillongs.


== Sportstights ==

Innen sport ble tights oppdaget som egnet konkurransetøy på grunn av sin elastiske utforming og lave luftmotstand. Ulike varianter av spandex, eller elastane er vanligst i sportstights, og Lycra er et ledende merke.
Tights er brukt i en rekke idretter, like vanlig av menn som kvinner og er allment oppfattet som et unisex klesplagg. Idrettene friidrett og sykkel er vanlige idrettseksempler, men det er blitt vanligere at også basketballspillere og fotballspillere bruker tights under shortsene for å forebygge gnagsår mellom lårene. 


== Se også ==
Strømpebukser
Sykkelbukser


== Eksterne lenker ==
(en) Tights – kategori av bilder, video eller lyd på Commons
Sørlandets travpark

Sørlandets travpark er en travbane like utenfor Kristiansand. Banen ligger rett ved E18 og med Kristiansand Dyrepark som nærmeste nabo. Den ble åpnet 16. juli i 1988 med over 30 000 besøkende. I et av storløpene var det Sugarcane Hanover som viste seg frem for trav-Norge. Storelan med kusk Dagfinn Aarum vant det første totalisatorløpet på Sørlandets Travpark.
Banen har 34 løpsdager per år (2011) og sommertravet midt i juli er det årlige høydepunktet med blant annet Norgesmesterskapet for kaldblodshester i så vel åpen klasse som for hopper. I august har man en av fem V75-kjøringer hvor blant annet Arnt Paulsens minneløp og Kristen T.Gundersens æresløp kjøres samt Sørlandets treårscup for begge raser står på programmet.
Anlegget ligger med løpsbanen på 1 000 meter og administrasjonsbygget i Kristiansand i Vest-Agder, mens stallområdet og treningsløypene ligger i Lillesand i Aust-Agder.
Øystein Tjomsland (banechampion i 2021), Arild Berås, Geir Mikkelsen og Johan Kringeland Eriksen er de fire trenerne med stall på banen.
Panorama (TV-program)

Panorama er et norsk pop-musikkprogram som gikk på NRK fra 1989 til 1990. Programmet ble i begynnelsen ledet av Nina Kristiin Vraa og fra januar 1990 av brødrene Robert og Harald Stoltenberg. Programmet hadde et hovedfokus på norsk musikkliv og gikk annenhver fredag den første tiden.Programmet fikk et mer humoristisk preg etter at brødrene Stoltenberg tok over i 1990. Ved siden av å sende musikkvideoer lagde programlederne en rekke telefonstunt der de utgav seg for å være en annen.
Kylie Minogue var gjest i den siste sendingen av programmet.Programmet etterfulgte TopPop og ble i 1991 etterfulgt av Wah-wah.


== Referanser ==


== Eksterne lenker ==
Panorama på NRK Nett-TV
Nordreisa kirke

Nordreisa kirke er en langkirke med 350 plasser fra 1856 i Nordreisa kommune, Troms og Finnmark fylke. Adkomst til stedet er via Europavei 6 og fylkesvei 865. Ved siden av kirken står et servicebygg som tidligere ble brukt til bårehus.
Byggverket er i tømmer som ble hentet fra Kirkestilla eller Kirkkosuanto i Reisadalen, om lag 40 km fra Storslett. Tømmeret ble fløtet nedover Reisaelva til byggestedet. Tømmeret er fremdeles synlig inne i kirken, og man kan se en lafteteknikk utført i en tid med bare hånddrevne verktøyer.
Arkitekt og stadskonduktør Christian Henrik Grosch skrev 9. august 1852 til Kirkedepartementet at han sender ”de af det høie Departement forlangte Tegninger til en Kvænkirke for Reisen Dalen, tilhørende Skjervøe Præstegjeld, paa 5 Blade med tilhørende Beskrivelse og Overslag”Innvielsen skjedde 8. oktober 1856 og ble foretatt av biskop Knud Gislesen.


== Interiøret ==
Altertavlen er fra 1923. Den har tittelen «Nedtagelsen» og er laget av Mons Breidvik. Under maleriet står et sitat fra Johannes evangelium 1, 29: Se det Guds Lam som bærer Verdens Synd. Fra kirken ble bygget til altertavlen kom på plass stod det et enkelt hvitmalt kors på alteret.
Under andre verdenskrig ble kirken brukt som bolig for tyske soldater og likhuset ble brukt som hestestall. Mye av inventaret ble borte på denne tiden. For eksempel ble dåpsfatet funnet i en haug med hestemøkk noen år etter krigen, det ble restaurert og henger nå til pynt på veggen ved dåpssakristiet. Men kirken ble spart under brenningen av Nord-Troms og Finnmark.
Under klokkeringing på en av høytidene vinteren i 1975 sprakk kirkeklokken på grunn av ekstrem kulde. Ny klokke ble kjøpt inn i 1976, den er litt mindre enn den gamle, som nå står på taket av dåpssakristiet inne i kirken.
Allerede i 1908 fikk kirken et harmonium i koret. I 1968 fikk kirken sitt første pipeorgel, et orgel bygget av Vestre orgelfabrikk. I 2005 fikk man så et nytt pipeorgel bygget av Robert Gustavsson orgelbyggeri på 19 stemmer.


== Referanser ==


== Kilder ==
Turistbrosjyren Nordreisa kirke utgitt av Den norske kirke, Nordreisa sokn og utlagt i kirken. Udatert.


== Eksterne lenker ==
Nordreisa kirkelige fellesråd om kirken
(no) «Nordreisa kirke». Kirkesøk. Den norske kirke. 
Arkitekturguide for Nord-Norge og Svalbard
«Nordreisa kirke». Kulturminnesøk. Riksantikvaren – Direktoratet for kulturminneforvaltning. 
(de) Kirker i Norge (Kirchen in Norwegen)
Studia Islandica

Studia Islandica er en vitenskapelig skriftserie om islandsk kultur og litteratur. Skriftserien ble grunnlagt av Sigurður Nordal og kom først ut i 1927.


== Eksterne lenker ==
Studia Islandica – Íslensk fræði
Oksfjord og Straumfjord kapell

Oksfjord og Straumfjord kapell er en langkirke fra 1960 i Nordreisa i Troms og Finnmark fylke. Den ble tidligere titulert som bedehus.
Kapellet drives av Oksfjord og Straumfjord kapellforening og har 200 plasser. Deler av kapellet ble restaurert i 2014, og det fikk nytt orgel.


== Referanser ==


== Litteratur ==
Alf Henry Rasmussen (1993). «Oksfjord bedehus». Våre kirker. Norsk kirkeleksikon. Kirkenær: Vanebo forlag. s. 118. ISBN 82-75-27022-7. 


== Eksterne lenker ==
Nordreisa kirkelige fellesråd om kapellet
Linda Olsen. «Rapport fra Oksfjord kapellforening» (PDF). Nordreisa menighetsblad, nr. 1/2015, s. 16-17. Arkivert fra originalen (PDF) 15. juli 2016. Besøkt 18. september 2015.
Fylkesvei 221 (Troms)

Fylkesvei 221 (Fv221) i Troms gikk mellom Skrolsvik og Stonglandseidet i Tranøy kommune. Veiens lengde var 18,5 km.
2019 ble veien del av fylkesvei 8600.


== Kommuner og knutepunkter ==

 TranøySkrolsvikveien 

Buvik
 Lonkan


== Referanser ==


== Eksterne lenker ==
Vegvesenets vegkart
Fylkesvei 7852

Fylkesvei 7852 går mellom Langevatnet og Vangsvik i Senja kommune.
Frem til 2019 hadde veien betegnelsen fylkesvei 225 (Troms).


== Kommuner og knutepunkter ==

 SenjaVangsvikveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7852
(no) Statens vegvesen – trafikkmeldinger
Langøre

Langøre er en tegneseriefigur i form av en hare som har opptrådt som en bitegneserie i Donald Duck & Co. Langøre har på seg langbukser og en stor genser. Han har et godt øye til hoharen Kari. Ofte forsøker bjørnen Bamse og reven Mikkel å fange ham. Bamse er også en figur i universet til Lilleulv.
Tegneseriefiguren har sin opprinnelse fra flere folkeeventyr med opphav i den afroamerikanske muntlige tradisjonen i det sørøstlige USA. Den heter på engelsk Br'er Rabbit, og i noen av historiene har den navnet Riley. I disse driver Br'er Rabbit ap med omgivelsene sine, og går for å være en skikkelig luring, noe som har blitt brukt som en forklaring på populariteten blant de amerikanske slavene på 1700- og 1800-tallet.
Historiene om Br'er Rabbit ble skrevet ned og gitt ut av Joel Chandler Harris på slutten av 1800-tallet. I 1946 kom Disney med filmen «Song of the south», den var basert på de tre Br'er Rabbit-historiene «The Laughing Place», «The Tar Baby», and «The Briar Patch». 


== Eksterne lenker ==
Langøre Inducks
Rotsund kapell

Rotsund kapell er en langkirke fra 1932 på Rotsund i Nordreisa kommune i Troms og Finnmark fylke. Kirken er i bindingsverk og har 240 plasser.


== Historikk ==
Det ble anlagt hjelpekirkegård i Rotsund i 1860, og det meldte seg da et ønske om å bygge en kirke i forbindelse med gravplassen. I 1887 vedtok kommunestyret i Skjervøy, som Rotsund da var en del av, å bygge kirke der, og i 1920 ble bestemt at kapellet skulle bygges i en kongelig resolusjon, stod det ikke klart før i 1932.
Byggingen startet i februar 1932, og tok bare fem måneder. Kapellet kostet under 40 000 kroner, og av disse var rundt 10 000 samlet inn privat. Arkitekt Harald Sund tegnet kirken.
Kirken ble vigslet av biskop Eivind Berggrav 18. september 1932. Hele 21 barn ble døpt i gudstjenesten og nesten tusen mennesker hadde møtt opp.
Under andre verdenskrig ble kapellet rekvirert av tyske styrker og brukt til innkvartering. Alterbildet som var i kirken ble skåret ned og rullet sammen, noe som førte til at det ble ødelagt og dagens alterbilde derfor ikke er like gammelt som resten av kirken. Rammen for bildet har fremdeles et kulehull etter den tyske bruken av kirken. Dette kommer fra et vådeskudd som gikk av i kirken.


== Spesielt inventar ==

I korbuen henger et krusifiks lagd av den kjente kunstneren Oscar Lynum.
I kirken er et eksemplar av Den Resen-Svaningske Bibel utgitt i 1647.


== Litteratur ==
Ronny Trælvik og Lill-Karin Elvestad, Kirkene i Troms. Bind II, Bok i Nord, Finnsnes, 2016. Side 157-163


== Eksterne lenker ==
Nordreisa kirkelige fellesråd om Rotsund kapell
(no) «Rotsund kapell». Kirkesøk. Den norske kirke. 
Arkitekturguide for Nord-Norge og Svalbard
«Rotsund kapell». Kulturminnesøk. Riksantikvaren – Direktoratet for kulturminneforvaltning.
Takanobu Okabe

Takanobu Okabe (født 26. oktober 1970 i Shimokawa, Hokkaido) er en tidligere japansk skihopper.


== Karriere ==
Okabe debuterte i verdenscupen i Sapporo 16. desember 1989, men fikk ikke sitt første verdenscuppoeng før i 1993. Dette året deltok han også i VM i Falun og kom på 14.-plass i normalbakken og 12.-plass i storbakken. 11. mars samme år oppnådde han sin første pallplassering i verdenscupen, da han kom på andreplass på Lillehammer.
Under OL 1994 på Lillehammer var han med på det japanske laget som tok sølv i lagkonkurransen. Under VM 1995 i Thunder Bay ble han overraskende verdensmester i normalbakken, og i tillegg tok han bronsemedalje i lagkonkurransen.
Han vant alle 3 rennene i Sommer Grand Prix i 1994, og vant sammenlagt.
Han har til sammen 5 seire i individuelle renn i verdenscupen. Den første verdenscupseieren kom 7. desember 1996 i finske Kuusamo. Han har vunnet de fleste seirene i skiflygningsrenn – i 1997 vant han i Vikersund og Planica, og året deretter i Bad Mitterndorf (Kulm). Sammenlagt i verdenscupen er hans beste plassering 4.-plass i sesongen 1996/97.
I 1997 vant han en ny sølvmedalje i laghopping med det japanske laget, under VM i Trondheim. Under OL 1998 i Nagano var han med på laget som vant gull i lagkonkurransen.
10. mars 2009 ble han historisk da han som 38-åring vant et verdenscuprenn i finske Kuopio. Han var da den eldste vinner av ett verdenscuprenn. Seieren kom også elleve år etter hans forrige verdenscupseier.
Han la opp i mars 2014, 43 år gammel.
Takanobu Okabe har bakkerekorder i HS131-bakken i Hakuba (sammen med Masahiko Harada) og K90-bakken i Thunder Bay.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Takanobu Okabe – Olympedia 
(en) Takanobu Okabe – Sports-Reference (OL-resultater – arkivert) 
(en) Takanobu Okabe – FIS (skihopping)
Matti Pietikäinen

Matti Pietikäinen (født 29. oktober 1927 i Kuopio, død 15. november 1967) var en  finsk skihopper. Han hoppet for klubben Puijon Hiihtoseura fra fødebyen Kuopio.
Matti var etter Lauri og Aatto Pietikäinen yngst i brødreflokken, som dominert finsk skihopping i 1940-årene. Han var også en av de første hopperne som, i stedet for å holde armene utstrakt, holdt dem langs siden av kroppen.
Under OL 1948 i St. Moritz kom han på fjerdeplass, mens broren Aatto kom på åttende. Fire år senere, under OL i Oslo, var han satt ut av det finske laget som straff etter et kneipeslagsmål. Under VM 1954 i Falun var han tilbake på laget, og ble der Finlands første verdensmester i skihopping.
Matti Pietikäinen omkom i en trafikkulykke i 1967.


== Referanser ==


== Eksterne lenker ==
(en) Matti Pietikäinen – Olympedia 
(en) Matti Pietikäinen – Sports-Reference (OL-resultater – arkivert) 
(en) Matti Pietikäinen – FIS (skihopping) 
(en) Matti Pietikäinen – TheSports.org
Al Snow

Allen Blake Sarven (født 18. juli 1963), bedre kjent som Al Snow, er en amerikansk fribryter. Han var godt kjent i Extreme Championship Wrestling og World Wrestling Entertainment.


== Referanser ==


== Eksterne lenker ==
(en) Al Snow – Cagematch 
(en) Al Snow – wrestlingdata.com 
(en) Al Snow – Online World of Wrestling 
(en) Al Snow – Online World of Wrestling
Peer Gynt (andre betydninger)

Peer Gynt har flere betydninger:

Peer Gynt, kjent norsk litterær skikkelse og skuespill av Henrik Ibsen
Peer Gynt, Edvard Griegs musikk til Ibsens skuespill
Peer Gynt, Harald Sæveruds musikk til Ibsens skuespill
Peer Gynt Alpinklubb, en skiklubb i Midt-Gudbrandsdalen, etablert i 1989
Peer Gynt-hytta, et serveringssted i Rondane nasjonalpark
Peer Gynt-parken, en samling skulpturer på Løren i Oslo
Peer Gynt-stemnet, en kulturfestival i Sør-Fron i Gudbrandsdalen
Peer Gynt Tours, en norsk arrangør av gruppereiser
Peer Gyntveien (også Peer Gyntvegen), en privateid turistvei mellom Gausdal og Espedalen
Årets Peer Gynt, en norsk årlig hederspris


== TV og film ==
Peer Gynt (miniserie), norsk TV-serie fra 1993
Peer Gynt (1915), en stum amerikansk fantasyfilm fra 1915
Peer Gynt (1919), en tysk stumfilm i to deler fra 1919
Peer Gynt (1934), en tysk dramafilm fra 1934
Peer Gynt (1941), en amerikansk amatørfilm (16 mm)
Peer Gynt (1988), en ungarsk TV-film i to deler fra 1988
Peer Gynt (2006), en tysk fjernsynsfilm fra 2006


== Per Gynt ==
Per Gynt, person som levde i Gudbrandsdalen på 1700-tallet
Per Gynt-Gården, tilnavn på Nordre Hågå gård, en gård i Sødorp i Nord-Fron, Gudbrandsdalen
Per Gynts vei (Oslo), en vei i Ullevål hageby i Oslo
Matthias Buse

Matthias Buse (født 3. mars 1959 i Zittau) er en tysk tidligere skihopper. Han representerte DDR, og konkurrerte fra 1977 til 1984. Han vant gull i normalbakken under VM 1978 i Lahtis, og tok senere sølv i laghoppingen under VM 1984 i Engelberg. Han deltok også i Vinter-OL 1984 i Sarajevo, med 21.-plass i storbakkerennet.


== Referanser ==


== Eksterne lenker ==
(de) Matthias Buse – Munzinger Sportsarchiv 
(en) Matthias Buse – Olympedia 
(en) Matthias Buse – Sports-Reference (OL-resultater – arkivert) 
(en) Matthias Buse – FIS (skihopping)
Astafjord kirke

Astafjord kirke er en kirke bygd i en vifteplan fra 1978 i Tjeldsund kommune, Troms og Finnmark fylke. Kirken er i betong og leca og har 300 plasser.
Allerede i 1926 ble det bestemt med kongelig resolusjon at det skulle bygges kirke for den nye Astafjord kommune. Det skjedde imidlertid ikke noe før Astafjord ble en del av Skånland kommune. I 1967 ble det satt igang arbeid for å få reist en kirke, og i 1970 bad departementet kommunen om å sørge for at kirken ble bygd.
Arkitekt Harald Hille fikk oppdraget med å tegne kirken, og i løpet av de neste årene ble arbeidet realisert. Grunnsteinen ble lagt ned 2. pinsedag i 1977, og 11. april 1978 stod kirken ferdig. Den ble vigslet 7. mai samme år.


== Referanser ==


== Eksterne lenker ==
(no) «Astafjord kirke». Kirkesøk. Den norske kirke. 
«Astafjord kirke». Kulturminnesøk. Riksantikvaren – Direktoratet for kulturminneforvaltning.